Stardis kahevõistlejad, suusahüppaja ja suusamehed, kas MK-punktiarve avaneb?
Kahevõistluse traditsiooniline jõulueelne MK-etapp toimub Ramsaus, kus hüpatakse normaalmäelt. Täna kell 13.00 algavas kvalifikatsioonivoorus on stardis Kristjan Ilves ja Karl August Tiirmaa. Nii laupäeval kui ka pühapäeval on Ramsaus kavas individuaalidistantsid.
Suusahüpetes on ainsa eestlasena stardis Martti Nõmme, kelle kvalifikatsioonivõistlus algab täna kell 15.00 ja mõlemal võistluspäeval on HS137 mäel kavas individuaalvõistlus.
Murdmaasuusatajate jõulueelne MK-etapp peetakse Itaalias Toblachis, kus kavas vabatehnikasprint ja naiste 10 km ning meeste 15 km eraldistardiga klassikadistantsid. Laupäevases vabatehnikasprindis sõidavad Peeter Kümmel, Siim Sellis ja Marko Kilp ning pühapäevasel meeste 15 km klassikadistantsil on stardis Algo Kärp ja Raido Ränkel.